stanford-oval/wikipedia huggingface dataset:
Ryan Potter
Edunvalvonta

Vuonna 2011 Potter perusti Toy Box of Hope -järjestön, hyväntekeväisyysjärjestön, joka järjestää vuosittain lomakeräyskampanjan Los Angelesin alueen kodittomien turvakodeissa ja siirtymäkauden asumislaitoksissa oleville lapsille. Toisessa vuotuisessa tapahtumassa vuonna 2012 Potter puhui organisaation painopisteestä ja totesi: "[Mitä] haluamme tehdä, on tarjota lakanoita, takkeja ja leluja [asunnottomille], joten nämä lapset ovat kuin: "Vau, joku  välittää, toivoa on.” Vuonna 2012 Potter aikoi laajentaa Toy Box of Hope -ohjelmaa sisältämään "Birthday Party Box" -ohjelman.
Kesäkuussa 2012 Potterista tuli yksi nuorimmista julkkiksista, jotka ovat antaneet äänensä Kalifornian No H8 -kampanjalle samaa sukupuolta olevien avioliittojen tukemiseksi.  Selittäessään osallisuuttaan 16-vuotias Potter sanoi: "Tiedän, miltä tuntuu tulla kiusatuksi. Enkä siedä ajatusta, että ketään mistään syystä joutuu kiusatuksi. Se alkaa nuorista, ja se voi pysähtyä nuoriin. Kun opimme omaksumaan monimuotoisuutemme, meistä tulee vahvempia, suvaitsevaisempia. Erot ovat kauniita. Eroilla on merkitystä. Se tekee elämästä seikkailun."
Robert O’Brien

| Robert O'Brien> Henkilötiedot |
| --- | --- |
Kansalaisuus:   yhdysvaltalainen
Formula 1 -ura
Aktiivivuodet:  1952
Talli(t):  Gordini
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Belgian Grand Prix 1952
Viimeinen kilpailu:  Belgian Grand Prix 1952
Robert O’Brien (11. huhtikuuta 1908 – 10. helmikuuta 1987) oli yhdysvaltalainen F1-kuljettaja. Hän osallistui yhteen F1-osakilpailuun kaudella 1952, Belgian GP:hen. Hän ajoi kilpailussa maaliin kuusi kierrosta kärjen takana, mutta ei saanut sijoitusta. O'Brien lähti lähtöruudusta 22.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Robert O'Brien (yksityinen Gordini) | Simca-Gordini Type 15 | Simca-Gordini S4 | SUI | 500 | BEL NC | FRA | GBR | GER | NED | ITA | - | 0 |
Sammakkojärvi (Ylöjärvi)

| Sammakkojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  62°04′46″N, 23°31′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Vehkoslammiin 
Järvinumero:  35.358.1.009
Mittaustietoja
Pinnankorkeus:  188,6 m  
Rantaviiva:  1,666 km  
Pinta-ala:  9,5 ha  
Saaria:  ei saaria 
 fiSammakkojärvi 
Sammakkojärvi  on Pirkanmaalla Ylöjärvellä Anttilanperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 9,5 hehtaaria ja se on 700 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Puntasojan valuma-alueeseen (35.358) se kuuluu. Järven vedenpinnan korkeus on 188,6 metriä mpy.
Reetta Ylä-Rautio

| Reetta Ylä-Rautio |
| --- | --- |

Henkilötiedot
Koko nimi:  Reetta Anna Olivia Ylä-Rautio 
Syntynyt: 2003 (ikä 20–21) Espoo
Ammatti:  näyttelijä, malli
Näyttelijä
Aktiivisena:  2011–
Merkittävät roolit:   Marla (Kullannuput)  Linnea (Toinen tuleminen) 
Aiheesta muualla
Viralliset kotisivut
IMDb 
Reetta Ylä-Rautio (s. 2003 Espoo) on suomalainen näyttelijä ja malli. Hän on esiintynyt muun muassa televisiosarjoissa Kullannuput (2021, 2023), Toinen tuleminen (2024), Syke (2022), Harjunpää (2022) ja Ei Haukku haavaa tee (2020–2021). Ylä-Rautio on myös mukana Selviytyjät Suomi -tositelevisiosarjan vuoden 2024 yhdeksännellä tuotantokaudella.
Ylä-Raution näyttämödebyytti oli Suomen Kansallisteatterin tuotannossa Luulosairas (Molière) (2014–2018).
Kesäkuussa 2021 Ylä-Rautio, Roosa Björkstam ja Pernilla "Piippu" Böckerman alkoivat julkaista 02210 -podcastia Supla-äänisisältöpalvelussa. Ylä-Rautio, Björkstam ja Böckerman viettivät lapsuutensa Espoon Olarissa, jonka postinumero on 02210. Viimeinen 02210-podcastin jakso julkaistiin loppuvuonna 2022.
Helmikuussa 2023 Ylä-Rautio ja Isadora Brown aloittivat Suplassa uuden Ylä-Rautio & Brown -podcastin. Podcastin viimeinen jakso julkaistiin joulukuussa 2023.
Reetta on Salatut elämät -sarjasta tutun näyttelijän Elmeri Ylä-Raution sisko.[lähde? ]
Aiheesta muualla

Reetta Ylä-Rautio Kotisivut
Reetta Ylä-Rautio Internet Movie Databasessa. (englanniksi)
Reetta Ylä-Rautio Instagram
Reetta Ylä-Rautio TikTok
Robert Parr

Robert Parr vuonna 2008.
Robert Ghormley Parr (22. syyskuuta 1921 – 27. maaliskuuta 2017) oli yhdysvaltalainen kemisti. Hän oli International Academy of Quantum Molecular Sciencen perustajajäseniä ja pääsi vuonna 1973 myös Kansalliseen tiedeakatemiaan.
Parr valmistui Brownin ja Minnesotan yliopistoista. Hän työskenteli muun muassa Pohjois-Carolinan yliopistossa Chapel Hillissä.
Kansainvälisesti Parr tunnetaan varsinkin Pariser–Parr–Pople-menetelmästä, joka on nimetty hänen mukaansa sekä Rudolph Pariserin ja John Poplen mukaan.
Ryan Sweeting

| Ryan Sweeting |
| --- | --- |

Henkilötiedot
Syntynyt: 14. heinäkuuta 1987  Nassau 
Kansalaisuus:   Yhdysvallat
Tennispelaaja
Pituus:  196 cm
Paino:  83 kg
Kätisyys:  oikea
Ammattilaisena:  2007–
Palkintorahat:  1 024 486 USD
Kaksinpeli
Paras sijoitus:  64. (12.9.2011)
Turnausvoittoja:  1
Voitot/tappiot:  35–57
Grand Slam -turnauksissa
Australian avoimet:  2. kierros (2011, 2012)
Ranskan avoimet:  1. kierros (2010, 2011)
Wimbledon:  2. kierros (2011, 2012)
Yhdysvaltain avoimet:  2. kierros (2006)
Nelinpeli
Voitot/tappiot:  7–26
Aiheesta muualla
ITF
ATP
Ryan Sweeting (s. 14. heinäkuuta 1987 Nassau, Bahama) on yhdysvaltalainen tennispelaaja. Parhaimmillaan hän on ollut ATP-listan sijalla 64 syyskuussa 2011. Ensimmäisen ATP-turnausvoittonsa hän saavutti huhtikuussa 2011.
Sweeting aloitti tenniksen pelaamisen kuusivuotiaana. Junioreiden maailmanlistalla hän oli parhaimmillaan toisena, ja voitti Yhdysvaltain avointen poikien kaksinpeliturnauksen vuonna 2005. Vuonna 2006 hänestä tuli Yhdysvaltain kansalainen. Hänen valmentajanaan toimii Dustin Taylor.
Grand Slam -turnauksissa Sweeting on päässyt parhaimmillaan toiselle kierrokselle Australian avoimissa vuosina 2011 ja 2012, Wimbledonissa vuosina 2011 ja 2012 sekä Yhdysvaltain avoimissa vuonna 2006.
Vuonna 2009 Sweeting selvisi nelinpelissä parinsa, Jesse Levinen kanssa finaaliin Houstonin ATP-turnauksessa. He hävisivät kuitenkin Bob ja Mike Bryanille. Huhtikuussa 2011 Sweeting otti ensimmäisen turnausvoittonsa ATP-tasolla, kun hän voitti Houstonin turnauksen finaalissa Kei Nishikorin.
Aiheesta muualla

Kuvia tai muita tiedostoja aiheesta Ryan Sweeting Wikimedia Commonsissa
Ryan Sweeting profiili ATP:n kotisivuilla
Rajaton

| Rajaton |
| --- | --- |
 Rajaton Mainzissa, Saksassa vuonna 2005.
Tiedot
Toiminnassa:  1997–
Tyylilaji:  a cappella
Kotipaikka:  Helsinki, Suomi
Laulukieli:  suomi, englanti
Jäsenet:  Essi Wuorela, sopraano   Aili Ikonen, mezzosopraano   Soila Sariola, altto   Antti Annola, tenori   Ahti Paunu, baritoni   Jussi Chydenius, basso  
Entiset jäsenet:  Sanna Akkanen, altto   Virpi Moskari, mezzosopraano   Antti Lehtimaja, tenori   Hannu Lepola, tenori  
Levy-yhtiö:  Boundless Records 2010–   Plastinka Records 2001–2009   MusicMakers  
Aiheesta muualla
Kotisivut
Infobox OKNimi-testi OK: 
Rajaton on kuusijäseninen a cappella -lauluyhtye, joka on perustettu vuonna 1997 Helsingissä.
Yhtyeeseen kuuluvat Essi Wuorela (sopraano), Aili Ikonen (mezzosopraano), Soila Sariola (altto), Antti Annola (tenori),  Ahti Paunu (baritoni) ja Jussi Chydenius (basso).
Yhtye ei ole keskittynyt tiettyyn musiikkityyliin, vaan esitykset ja levytykset vaihtelevat popista ja jazzista hengellisiin lauluihin. Yhtye konsertoi ympäri maailmaa niin yksin kuin sinfoniaorkesterien solistinakin.
Keväällä 2005 Kevät-albumi pysyi 11 viikkoa Suomen virallisella listalla ollen parhaimmillaan sijalla 3. Kevät-albumin myynti saavutti kultalevyn rajan (15 000 kpl) kuukauden kuluessa levyn julkaisusta. Vuoden 2005 marraskuun loppuun mennessä Rajattoman levyjä oli myyty yli 100 000 kappaletta. Rajattoman myydyin albumi on Joulu, joka ylitti tuplaplatinaan oikeuttavan 60 000 levyn rajan marraskuussa 2007.
Jäsenet

Jussi Chydenius (basso) (1997–)
Ahti Paunu (baritoni) (1997–)
Essi Wuorela (sopraano) (1997–)
Soila Sariola (altto) (1999–)
Aili Ikonen (mezzosopraano) (2017–)
Antti Annola (tenori) (2023–)
Entiset jäsenet

Sanna Akkanen (altto) (1997–1998)
Antti Lehtimaja (tenori) (1997–1998)
Virpi Moskari (mezzosopraano) (1997–2017)
Tuuli Ikonen (altto) (2013–2014) (Soilan tuuraaja)
Nina Tapio (sopraano) (2001–2002, 2010) (Essin tuuraaja)
Jukka Nylund (tenori) (2015) (Hannun tuuraaja)
Hannu Lepola (tenori) (1998-2023)
Yhtyettä olivat perustamassa Wuorelan, Moskarin, Paunun ja Chydeniuksen lisäksi Sanna Akkanen ja Antti Lehtimaja, jotka jäivät toiminnasta pois seuraavana vuonna. Vuosina 2001–2002 ja 2010 Nina Tapio on tuurannut Wuorelaa tämän sairauslomien takia. Vuosina 2013–2014 opintovapaalla ja äitiyslomalla ollutta Soila Sariolaa tuurasivat Tuuli Ikonen ja Saima Hyökki. Syksyllä 2014 Hannu Lepolan sapattivapaan aikana häntä tuurasi Jukka Nylund.
Julkaisut > Albumit

Nova (2000,  suomenkielisiä lauluja)
Boundless (2001,  englanninkielisiä lauluja, mukana kaksi suomenkielistä)
Sanat (2002,  hengellisiä lauluja useilla kielillä)
Joulu (2003,  2CD, joululauluja)
Kevät (2005,  suomenkielisiä poplauluja)
Out of Bounds (2006,  uusia versioita aiempien levyjen kappaleista, kolme uutta kappaletta sekä kolme Kevät-levyn kappaletta englanninkielisinä)
Rajaton sings ABBA with Lahti Symphony Orchestra (2006)
Maa (2007)
Rajaton Sings Queen with Lahti Symphony Orchestra (2008)
Best of Rajaton 1999–2009 (2009,  kokoelmalevy)
Tarinoita (2010,  suomen- ja englanninkielisiä lauluja)
Jouluyö (2011,  joululauluja)
Suomen lasten lauluja (2012,  lastenlauluja)
Rajaton, Jaakko Kuusisto ja Pekka Kuusisto: Kaksi astetta (2014)
Rajaton Sings the Beatles with Lahti Symphony Orchestra (2015)
Salaisuus (2016)
Tuhansien laulujen maa (2017)
Ja niin on taasen joulu (2019)
Julkaisut > DVD:t

Joulu (2004,  Rajattoman joulukonsertti)
Hiljainen jouluyö (2013,  DVD sisältää Jouluyö-albumin musiikkiin perustuvan elokuvan sekä vuonna 2002 kuvatun jouluohjelman Rajaton joulu)
Aiheesta muualla

Wikimedia Commonsissa on kuvia tai muita tiedostoja aiheesta .
Rajattoman kotisivut
Rajaton MusicBrainzissa. (englanniksi)
Rajaton Last.fm:ssä (englanniksi)
Rajaton
| --- | --- |
Albumit:   Nova  Boundless  Sanat  Joulu  Kevät  Out of Bounds  Rajaton sings ABBA with Lahti Symphony Orchestra  Maa  Rajaton Sings Queen with Lahti Symphony Orchestra  Best of Rajaton 1999–2009  Tarinoita  Jouluyö  Suomen lasten lauluja  Kaksi astetta  Rajaton Sings the Beatles with Lahti Symphony Orchestra  Salaisuus  Tuhansien laulujen maa  Ja niin on taasen joulu 
DVD:t:   Joulu  Hiljainen jouluyö
Romanian kansanterveyslaitos

| Romanian kansanterveyslaitos Institutil National de Sănătate Publică, INSP> Tutkimuslaitoksen tiedot |
| --- | --- |
Sijainti:  Bukarest, Romania
Pääkonttori:  Dr Leonte str. 1-3, Bucharest 050463 44.4362°N, 26.0695°E
Ministeriö:  Romanian terveysministeriö
Tutkimusala:  kansanterveys
Johtaja:  Simona Pârvu
Romanian kansanterveyslaitos (romaniaksi Institutil National de Sănătate Publică (Romania); lyhennys INSP; engl. National Institute of Public Health (of Romania)) on Romanian pääkaupungista Bukarestista käsin toimiva valtiollinen kansanterveyden tutkimuslaitos. INSP toimii maan terveysministeriön alaisuudessa. Laitosta johtaa Simona Pârvu.
Romanian kansanterveyslaitoksen organisaatioon kuuluu neljä kansallista tutkimuslaitosta ja sillä on kuusi alueellista toimipistettä (Bukarest, Cluj, Iasi, Timisoara, Targu Mures, Sibiu). Kansallisista tutkimuslaitoksista mainittakoon erityisesti Romanian kansallinen tartuntatautikeskus (romaniaksi Centrul National de Supraveghere si Control al Bolilor Transmisibile, lyhenne CNSCBT), joka on vuoden 2020 covid-19-epidemian aikana tuottanut kattavia viikoittaisia katsauksia tautitilanteesta Romaniassa. Testatusti Covid-19-tautiin sairastuneiden viikkotasoitettu lukumäärä nousi heinäkuussa 2020 noin kolminkertaiseksi kevään 2020 tasoon verrattuna. Viikottaisten kuolonuhrien määrä ylitti jo elokuussa 2020 selvästi keväällä 2020 todetun ensimmäisen aallon tason.
Aiheesta muualla

INSP:n kotisivut (Arkistoitu – Internet Archive) (romaniaksi) (insp.gov.ro)
Informații din surse sigure (Romanian päivittäinen "luotettavien lähteiden" Covid-19 tilanne) (romaniaksi) (stirioficiale.ro)
Coronavirus COVID-19 Romania (tilannekartta) (romaniaksi)(englanniksi) (geo-spatial.org)
Covid 19 Raport săptămânalde supraveghere (Romanian viikoittainen Covid-19-analyysi) (romaniaksi) (cnscbt.ro)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Rovan junaonnettomuus

| Rovan junaonnettomuus |
| --- | --- |
 Törmäyspaikka oli melko lähellä Vaalankurkun rautatiesiltaa
Päivämäärä:  9. lokakuuta 1956
Paikka:  Oulu-Kontiömäki-radalla Muhoksella
Valtio:  Suomi
Rataosa:  Oulu–Kontiomäki-rata
Turman kuvaus:  Yhteentörmäys
Turman syy:  Tavarajunan kuljettaja ei ollut tietoinen tapahtuneesta aikataulumuutoksesta.
Tiedot
Junia osallisena:  2
Juna(t):  Tavarajuna T6807 sorajuna 6822
Kuolleita:  1
Loukkaantuneita:  1
Rovan junaonnettomuus tapahtui Oulu-Kontiomäki-radalla Muhoksella lähellä Rovan pysäkkiä 9. lokakuuta 1956. Ouluun selluloosalastissa matkalla ollut tavarajuna T6807 ja Oulun suunnasta tullut sepeli- ja umpitavaravaunuista koostunut sorajuna numero 6822 törmäsivät toisiinsa Rovan pysäkin ja Kärnän tasoylikäytävän välisellä rataosuudella lähellä Rovan mutkaa. Molempien junien lämmittäjät ehtivät hypätä pois vetureista. Törmäyksessä kuoli toisen junan veturinkuljettaja ja lämmittäjät ja toinen veturinkuljettaja saivat ruhjevammoja. Romuttuneet veturit jäivät raiteelle tavaravaunujen sinkoillessa ratapenkalle.
Onnettomuden syynä oli se että tavarajunan kuljettaja ei ollut tietoinen tapahtuneesta aikataulumuutoksesta. Tavarajunan T6807 vuonna 1917 valmistunut veturi Tv2 624 hylättiin, sorajunan vuonna 1949 valmistunut veturi Tk3 1148 sen sijaan palasi liikenteeseen kunnostuksen jälkeen ja se on nykyisin museoveturina Rovaniemellä.
Rovaniemen III hautausmaa

| Rovaniemen III hautausmaa |
| --- | --- |

Sijainti:  Väylätie 37, Rovaniemi
Koordinaatit:  66°29′13.5″N, 25°42′22.1″E
Seurakunta:  Rovaniemen seurakunta
Avattu:  1895
Pinta-ala:  2,2 hehtaaria
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hautausmaan keskiosaa. Takana keskellä pyramidimuotoinen espanjantautiin kuolleiden rajamiesten muistomerkki ja sen vasemmalla puolella vuonna  1918 vakaumuksensa puolesta kuolleiden muistomerkki.
Rovaniemen III hautausmaa on Rovaniemen seurakunnan hautausmaa Rovaniemen Viirinkankaalla, runsaan kilometrin päässä Rovaniemen kirkosta. Hautausmaa on vihitty käyttöön vuonna 1895. Sinne voidaan haudata vain vanhoihin sukuhautoihin; näitä hautauksia on vuodessa nelisenkymmentä. Hautapaikkoja on kaikkiaan noin 5 200.
Hautausmaalla on vuonna 1919 espanjantautiin kuolleille rajamiehille samana vuonna pystytetty muistomerkki ja vuonna 1918 vakaumuksensa puolesta kuolleille omistettu muistomerkki, jonka suunnitteli Wäinö Aaltonen ja joka paljastettiin vuonna 1954. Hautausmaalla on myös muualle haudattujen vainajien muistelupaikka.
Hautausmaalla ollut vainajien siunaukseen käytetty hautaushuone tuhoutui Lapin sodassa.
Roberto Wis

Roberto Vittorio Wis (7. marraskuuta 1908 Poggibonsi, Italia – 4. elokuuta 1987 Helsinki) oli italialainen romanisti ja leksikografi, joka teki elämäntyönsä suurelta osin Suomessa. Hänelle myönnettiin professorin arvonimi 1962.
Elämä ja työ

Roberto Vittorio Weiss di Lodrone omaksui myöhemmin nimen Roberto Wis. Hän valmistui lakitieteen ja kirjallisuuden tohtoriksi Firenzen yliopistosta ja työskenteli Italian ulkoministeriön kulttuuriasiainosaston palveluksessa Bulgariassa ja Virossa. Helsinkiin hän saapui syksyllä 1940. Hän perusti sinne 1942 Italian kulttuuri-instituutin (Istituto Italiano di Cultura in Finlandia) ja johti sitä aina vuoteen 1966. Samalla hän oli Helsingin yliopistossa italian kielen lehtori 1942–1974 ja Italian kirjallisuuden dosentti vuosina 1959–1978. Wis kirjoitti tutkimuksia Dantesta ja elämäkerran runoilija Giacomo Leopardista. Hän kannusti italialaisen kirjallisuuden suomentamiseen ja julkaisi vuonna 1969 suomalais-italialaisia kulttuurisuhteita käsitelleen tutkimuksen Terra boreale.
Wisin puoliso oli professori Marjatta Wis.
Wisiä (Roberto Weiss) ei pidä sekoittaa historioitsija Roberto Weissiin (1906–1969).
Teokset

Leopardi. Una favola antica, Milano 1938, 1948 (nimellä Roberto Weiss di Lodrone)
(käännös ja julk. Angiolo Marcorin kanssa) Santa Teresa di Gesù, La vita scritta da lei medesima, Firenze 1946 (nimellä Roberto Weiss)
(julk.) Un inedito petrarchesco. La redazione sconosciuta di un capitolo del "Trionfo della fama”, Rooma 1950
(Walter Olof Streng-Renkosen kanssa) Italialais-suomalainen sanakirja, Helsinki 1950, 1959
Giacomo Leopardi. Studio biografico, Mémoires de la Société néophilologique de Helsinki 21, Helsinki 1959
Il pappo e il dindi. Prime letture italiane, Helsinki 1962
Terra boreale. Studi italo-finlandesi, Helsinki 1969
(Marjatta Wisin kanssa) Ángel Ganivet in Finlandia. Studio biografico e testi, Helsinki 1988 (postuumi)
Kirjallisuutta

Renzo Frattarolo, Dizionario degli scrittori italiani contemporanei pseudonimi 1900–1975, Ravenna 1975
Veikko Väänänen, Roberto Wis in memoriam, Neuphilologische Mitteilungen 89 (1): 1–3, 1988
Ettore Tirinnanzi & Piergiovanni Permoli, Storia di un'amicizia. Roberto Wis e Domenico Giuliotti. Con bibliografia, 1993
Aiheesta muualla

Alfonso Botti, Unamuno e le altre letture spagnole di Carlo Bo, Anmerkung 5
Auskunft zur Lehre an der Universität Helsinki durch Tauno Nurmela
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Roberto Wis
Käännös suomeksi
Samsung Galaxy A72

| Samsung Galaxy A72 |
| --- | --- |

Valmistaja:  Samsung Electronics
Julkaistu:  26. maaliskuuta 2021
Edeltäjä:  Samsung Galaxy A71
Käyttöverkot:  2G, 3G ja 4G
Mitat:  165 × 77,4 x 8,4 mm
Paino:  203 g
Näyttö:  6,7" Super AMOLED, 90 Hz
Näytön kuvatarkkuus:  1 080 × 2 400 px
Suoritin:  Qualcomm Snapdragon 720G -kahdeksanydin­prosessori
Grafiikkapiiri:  Adreno 618
Muisti:  128 tai 256 Gt
Keskusmuisti:  6 tai 8 Gt
Takakamera:  64 Mpx (pääkamera) + 12 Mpx (ultralaajakulma) + 8 (tele) + 5 Mpx (makro)
Etukamera:  32 Mpx
Käyttöjärjestelmä:  Android 11 Samsungin One UI -käyttöliittymällä
Akku:  5 000 mAh
Liitännät:  USB-C, kuulokeliitäntä
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin, IP67
Infobox OKNimi-testi OK: 
Samsung Galaxy A72 on Samsung Electronicsin 17. maaliskuuta 2021 julkistama ja 26. maaliskuuta julkaisema älypuhelin. Se tuli Suomessa myyntiin julkistuspäivänä 449 euron suositushinnalla.
Puhelimessa on kahdeksanydinprosessori ja 6,7 tuuman näyttö, joka tukee 90 hertsin kuvataajuutta. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Suomessa myyntiin tuli vain versio, jossa on 128 gigatavua tallennustilaa ja kuusi gigatavua keskusmuistia. Tallennustila on laajennettavissa enintään yhden teratavun microSD-kortilla. Puhelimessa on neljä takakameraa. Pääkameran tarkkuus on 64 megapikseliä, ultralaajakulmakameran 12 megapikseliä, telekameran kahdeksan megapikseliä ja makrokameran viisi megapikseliä. Telekamerassa on kolminkertainen optinen zoom ja etukameran tarkkuus on 32 megapikseliä. Akun kapasiteetti 5 000 milliampeerituntia ja se tukee 25 watin pikalatausta. Sormenjälkitunnistin on sijoitettu näytön alle. Puhelin on pöly- ja vesitiivis ja sen IP-luokitus on 67. Käyttöjärjestelmänä on Android 11 ja käyttöliittymänä Samsungin One UI 3.1.
Aiheesta muualla

Samsung Galaxy A72 Samsungin sivuilla
Samuel Jofré Giraudo

Samuel Jofré Giraudon vaakuna
Samuel Jofré Giraudo (s. 8. kesäkuuta 1957 Córdoba) on argentiinalainen roomalaiskatolinen piispa. Hänet vihki papiksi Córdoban arkkihiippakuntaan Raúl Francisco Primatesta 8. joulukuuta 1983. Hänet nimitettiin Villa Marían hiippakunnan johtoon 28. helmikuuta 2013, jolloin José Ángel Rovai jäi eläkkeelle.
Jofré Giraudo sai piispanvihkimyksensä 5. toukokuuta 2013. Pääkonsekraattorina toimi Rovai, jota avustivat Carlos José Ñáñez ja José María Arancedo.
Roo Coronae Borealis

| ? Coronae Borealis |
| --- | --- |

Muut designaatiot:  15 CrB, GJ 606.2, BD+33°2663, HR 5968, HD 143761, HIP 78459
Näennäinen kirkkaus:  5,40 mv
Spektriluokka:  G0Va
Tähdistö:  Corona Borealis
Epookki:  2000
Rektaskensio (J2000):  16h 1m 2.66s
Deklinaatio (J2000):  +33° 18' 12.63"
Etäisyys vv.:  56,81 valovuotta
Roo Coronae Borealis (ρ CrB / ρ Coronae Borealis) on tähti Pohjan kruunun tähtikuviossa 56,81 valovuoden päässä. Tähti muistuttaa Aurinkoa, ja se on keltainen pääsarjan tähti, jonka spektriluokka on G0-G2Va.
Tähti on noin 10 miljardia vuotta vanha eli Aurinkoa vanhempi. Tähdellä on eksoplaneetta ja pölykiekko.
ρ Coronae Borealis b

| ? Coronae Borealis b |
| --- | --- |

Löytäminen
Löytäjä(t):  Noyes, Jha, Korzennik et al.
Löytöpäivä:  1997
Kiertoradan ominaisuudet
Eksentrisyys:  0,04 ± 0,15
Kiertoaika:  39,945 vrk
Inklinaatio:  46°? (jos sama kuin pölykiekon)°
Fyysiset ominaisuudet
Massa:  >1,04 (1,5) MJ
Säde:  ? RJ
Tiheys:  ? kg/m³
Lämpötila:  620 K
| --- | --- |
Tähdet:  α CrB, β CrB, γ CrB, θ CrB, ε CrB, δ CrB, ζ2 CrB, τ CrB, κ CrB, ξ CrB, ι CrB, η CrB A, μ CrB, ν1 CrB, σ CrB A, ρ CrB, ν2 CrB, λ CrB, ο CrB, π CrB, υ CrB, R CrB, η CrB B, 23 Her, σ CrB B, S CrB, XO-1
Eksoplaneetat:  ρ CrB b, XO-1 b
Raymond Burr

Raymond Burr
Raymond William Stacey Burr (21. toukokuuta 1917 New Westminster, Kanada – 12. syyskuuta 1993) oli kanadalainen näyttelijä.
Ura

Burr on näytteli Perry Masonia televisiosarjassa Perry Mason yllättää (1957–1966) sekä televisioelokuvasarjan Perry Mason 26 elokuvassa vuodesta 1985 kuolemaansa asti, vuoteen 1993. Sarjan ensimmäinen elokuva oli Perry Masonin paluu. Lisäksi hänellä oli päärooli sarjassa Etsivä Ironside.
Burrilla on tähti Hollywood Walk of Famella, ja hän on saanut kaksi Emmy-palkintoa, vuosina 1959 ja 1961. Hän on ollut kaksi kertaa Golden Globe -ehdokas.